Viborger Samler, 1840-10-24
Nyeste Postefterretninger. Frankerig. Paris, den 16de Octbr. (over Hamborg.) Om Mordanfaldet paa Kongen beretter Journ. d. Deb: "Jgaar Aftes, 5 Min. for Kl. 6 Eftermid, i det Øieblik, da Kongen, ledsaget af Dronningen og Mad. Adelaide, vendte tilbage til St. Cloud, og da han passerede Quai des Tuileries, i lige Linie med Posten Lion, ved Pont de la concorde, affyrede et Jndividuun, der stod 3 Skridt fra Posten, en Carabinimod den kongl. Vogn. Lykkeligviis bleve de kongelig Personer ikke trufne, og de fortsatte deres Reise. Morderen havde øiensynlig valgt denne Stilling, for - ligesom Alibaud – at benytte det Øieblik, da Kongen hilsede Vagten, der var traadt i Gevær. Kongen pleier nemlig at hilse Tropperne saavelsom Nationalgarden saaledes, at han bøier Legemet for over og slaaer Karetvinduet ned. Grenaderen ved den venstre Side af Posten styrtede strax ind paa Morderen, der ufortøvet blev arresteret og ført ind i Vagten. Nogle Øieblik derefter ankom Politipræfecten og begyndte Jnstructionen. Morderen har tilstaaet sin Forbrydelse; han erklærer, at han hedder Marius Darmes, er født i Marseille, og har i lang Tid været Frotteur i Paris. Han var iført en lang Overkjole, under hvilken han havde Carabinen skjult, hvis rigt ciselerede Kolbe antyder et Luxus-Vaaben. Han er 43 Aar gammel. Han blev undersøgt, og man fandt hos ham to ladede Pistoler, en Dolk og nogle Papirer. Da den ligeindtil Mundingen ladede Carabin sprang, led Vognen ikke synderlig Skade; men Morderen blev saaret stærkt paa den venstre Haand. Hans Gevær var ladet med flere Kugler og Raadyrshagel. Knaldet var meget stærkt. En af de escorterende Nationalgardister til Hest fik en let Blessure i Haanden. En af Tjenerne paa Bukken har faaet et Saar i Benet; Saaret er ikke betydeligt, dog har man endnu ikke kunne finde Kuglen, Morderen viser en høi Grad af Sværmeri. Da han arresteredes, udbrød han: "Fordømte Carabin, Jeg havde taget et rigtigt Sigte; men jeg havde ladet den for stærkt!" Paa et ham forelagt Spørgsmaal svarede han: "Sammensvoren!" – Hvilken er din Haandtering? – "Tyrannens Banemand!" – Hvo har kunne forlede Dig til en saa afskyelig Forbrydelse? – "Jeg er ingen leiet Sammensvoren; jeg har kun adlydt Naturens Stemme. Hvor længe har Du næret din Plan, – "Kun i en Time, jeg har villet befrie Frankrig fra den største Tyran, der nogensinde har levet!" Darmes er af liden Vært; hans Phystognomie er mørkt og vildt; hans Holdning viser den største Fatning og Aandsnærværelse. Han er stærkt saaret; man har maattet kalde en Læge til ham. Man forsikkrer, at det vil være nødvendigt at amputere flere Fingre. Den Saarede led saa store Smerter, at han i nogle Øieblik laae i Afmagt. Man har bemærket, at han efter sin Paagribelse ikke har gjort noget Forsøg paa at undvige, og at han paa en Maade, ligesom har fremstillet sig selv for de Soldater og Stads sergeanter, der grebe ham. Kl. 8 om Aftenen førtes Morderen i en Vogn fra Vagten til Fængslet. Et Detaschement af Municipalgardere til Hest red foran Vognen; en stærk Escorte fulgte efter, en stor Mængde Tilskuere. forbausede og tause, sluttede Toget, De kongelige Herskaber ankom Kl. 6 1/2 til St. Cloud. Nogle Øieblik derefter begave Hertugen og Hertuginden af Orleans sig til St. Cloud, hvor ogsaa Hertugen af Anmale indtraf fra Vincennes. Et stort Antal Pairs, Deputerede og flere Medlemmer af det diplomatiske Corps, iblandt disse den engelske Gesandt, Lord Granville, ilede strax ved Efterretningen og Attentatet, til St. Cloud. Paa Boulevards og de offentlige Steder havde Efterretningen om den imod Kongens Person begaaede Forbrydelse foraarsaget en dyb Bevægelse. Man reves om Aftenbladene. Jndignationen var almindelig.